ПРОЕКТО – ПРОГРАМА ЗА РАЗВИТИЕ НА

НАРОДНО ЧИТАЛИЩЕ „ПРОСВЕТА-1922 г.’’ – с.МОМИН СБОР

ПРЕЗ 2022г.

В края на 2017г. всички български читалища са вписани в регистъра на Юнеско. Описани са като центрове за съхраняване на добрите практики за опазване на нематериалното културно наследство. Аргументите за това

международно признание се коренят във факта, че тези средища успяват да

останат живи обществени институции, в които националната култура се

възпитава и предава през поколенията до наши дни. Читалищата са първите

граждански организации, които осигуряват равно участие и всеобщ достъп до услуги на всички членове на обществото, като така стимулират и развиват и техните социални взаимоотношения. Днес нашето читалище продължава да изпълняват дейност в полза на културните нужди на обществото.

Основната роля на читалище „Просвета-1922” е да осъществява

културен живот и приобщаване на гражданите и най - вече подрастващото

поколение към постиженията на науката, изкуството и културата. Да работи за запазване на обичаите и традициите на българския народ и утвърждаване на националното самосъзнание. Да организира и участва в инициативи като:

фестивали, събори, тържества и други на местно, регионално и национално

ниво.

**О С Н О В Н И З А Д А Ч И**

* Съвместна дейност на НЧ „Просвета-1922” с кметството, пенсионерски клуб и община Велико Търново при провеждането на

местни и общински празници

* Да разшири съдържателния и социалния обхват на читалищната дейност за привличане на по-широк кръг население
* Да използваме фолклора като средство за възпитание.
* Да спомага изграждането на ценностна система у децата и младежите
* Да опазва културно-историческото наследство и националните традиции
* Да разработва и реализира инициативи, проекти за общностно местно

развитие и финансиране на читалищната дейност

* Да работи за осигуряване на по-добра, по-съвременна и по висококачествена образователна, културна, социална и информационна среда на населението
* Да поддържа активно партньорство с общинската и областната

администрации и НПО, както и с културните институции и бизнеса за

взаимна полза

* Обогатяване на библиотечния фонд, чрез закупуване на нова

литература, участие в проекти и дарения.

* Съхраняване, обогатяване и ремонт на материалната база на НЧ

„Просвета-1922” с помощта на община Велико Търново и участие в проекти

**Културно- масова и художествено-творческа дейност**

* Организиране и осъществяване на 100 годишният юбилей на читалището
* Осъществяване на културният календар за читалищните прояви
* Повишаване на художественото и жанрово разнообразие на културните мероприятия
* Участие в културните мероприятия на общината
* Честване на официалните и традиционни празници, сборове, вечер на

родният край и годишнини

* Провеждане на мероприятия, свързани със съхраняването, развитието и популяризирането на местни традиции и обичаи.
* Гостуване на гост изпълнители и театри
* Съвместна работа с Общината, кметството, КПИ в селото

- Организиране на празника на детето 1-ви юни

- Конкурс за изпълнител на народна песен

- „Творческо ателие” – изработване на предмети на приложното изкуство

* И през 2022 г. Читалището ще продължи да развива активно своята

дейност с групите за народни песни „ Ружица”, за стари градски песни, новосформирания Танцов състав за изучаване на български народни хора и Арт работилница. Ще продължават участията си в различните национални и регионални фестивали за певческо и танцово изкуство, както и на всички празници и мероприятия, организирани от читалището ни, празници на селото , общината и др.

**Библиотечна дейност**

* Привличане на повече нови потребители
* Обновяване на библиотечният фонд в зависимост от читателските

интереси

* „Урок по родолюбие” – изнасяне на презентации пред децата от селото по повод бележити дати в българската история – годишнини от обесването и раждането на Левски, Деня на Ботев, Трети март, кръглите годишнини на известни и бележити български личности
* Конкурси (мартеница, картички, рисунки, сурвачки и др.) и изложби с детски рисунки и други материали (предмети на приложното изкуство)
* Осъществяване на изложби свързани с бележити дати на личности и

събития от местен, регионален и национален характер, литературни

четения на творби на известни автори по случай кръглите им годишнини

* Провеждане на срещи и литературни четения на новоиздадена

литература

* Маратон на четенето
* Голямото четене с детски книжки – заедно с видни жители на

селото

- Седмица на книгата

- Четене на вън от библиотеката

* Национална седмица на четенето

**Материално - техническа база на читалището**

С помощта на община Велико Търново, чрез участие в проекти да се извърши ремонт на театралния салон:

* Ремонт на салона - подмяна на подова настилка и мазилка на стените и тавана
* Ремонт на сцената
* Подмяна на ел.инсталация
* Подмяна на столовете в салона
* Направа на нова гримьорна, баня и WC|

**Обучение и квалификация**

Участие в семинари, обучения и други, свързани с повишаване квалификацията им по основните читалищни и библиотечни дейности и работата им по проекти. Повишаване качеството на обслужване към потребителите на услугите в Читалището.